
Käsitletud teemad



Taimi ja Merle olid läbi vaadanud veebiküsitluse küsimustiku ja intervjuude kavad. Nad kommenteerisid, et 31.08 on neil uuringu juhtrühmaga kohtumine, kus arutletakse nende dokumentide sisu. 
Peamine kommentaar küsimustikule oli, et mõju hindamise küsimusi on veidi keeruline tõlgendada. Hetkel on koos nii teenuse üldine mõju hindamine kui ka metoodikate rakendamise mõju hindamine. Teenuse mõju hindamise küsimusi ei peaks küsimustikus olema või kui siis ainult üks küsimustiku lõpus. Doris kommenteeris, et vaatab selle pilguga veel enne juhtrühma kohtumist küsimustiku üle ja teeb muudatusi. 
Arutleti selle üle, kas juhtidel ja teiste sihtrühmade esindajatel peaks olema erinev küsimustik. Doris kommenteeris, et seda võib lahendada nii ühte- kui teistpidi. Võib luua erinevad küsimustikud või filtreerida ühes küsimustikus küsimusi vastavalt sellele, millise sihtrühma esindajaga on tegemist. See tähendab, et näiteks juhtidele mõeldud küsimusi teiste sihtrühmade esindajad ei vasta. 
Üks oluline käsitletav teema oli ka see, kuidas saata välja küsimustikku. Kuna SKA-l ei ole teenuseosutajate kõikide töötajate kontakte, siis saadab RAKE küsimustiku üldise lingina teenuseosutajatele, kes omakorda selle enda töötajatele edasi saadavad ja teevad üleskutse küsimustikule vastata. 

